Ahmad Faizal Azumu

Dato' Seri Haji Ahmad Faizal bin Dato' Haji Azumu (lahir 10 Jun 1970)  merupakan ahli politik Malaysia berketurunan Melayu. Beliau memegang jawatan sebagai Timbalan Presiden Parti Pribumi Bersatu Malaysia. 

Beliau pernah berkhidmat sebagai ahli kabinet Perdana Menteri Malaysia ke-9, YB Dato' Seri Ismail Sabri dengan memegang Portfolio sebagai Menteri Belia dan Sukan Malaysia. Sebelum itu, beliau merupakan Menteri Besar Perak yang berkhidmat dari tahun 2018 hingga tahun 2021. 

Beliau ialah anak kepada Allahyarham Dato' Haji Azumu bin Haji Tak, seorang veteran UMNO.

 Pendidikan 
Ahmad Faizal pernah mendapat pendidikan dalam bidang Pengajian Perniagaan di Universiti Edith Cowan, Perth, Australia namun gagal menamatkan pengajian. Menerima pendidikan awal di  Sekolah Rendah Kebangsaan Cator Avenue dan Sekolah Menengah Anderson Ipoh, Perak.

 Filemografi 

 Drama 
 Tahun Tajuk Watak Saluran TV Catatan  2022 Ratu Ten Pin 2 Pak Peja Astro Ria Penampilan Istimewa Dalam Drama Ratu Ten Pin 2 Faizal Azumu jadi hero selamatkan Jasmin Suraya

 Kerjaya 

 Menteri Besar Perak 
Pada 12 Mei 2018, Dato' Seri Ahmad Faizal Azumu telah  mengangkat sumpah sebagai Menteri Besar Perak selepas Pakatan Harapan (PH) berjaya membentuk kerajaan negeri.  Majlis pengurniaan watikah pelantikan dan angkat sumpah berlangsung di hadapan Sultan Perak, Sultan Nazrin Muizzuddin Shah di Istana Iskandariah, Bukit Chandan, Kuala Kangsar. Beliau meletakkan jawatan pada 10 Mac 2020 apabila Bersatu keluar daripada Pakatan Harapan yang mengakibatkan kerajaan PH tergugur di Perak.

Beliau telah mendapat perkenan daripada Sultan Nazrin Muizzuddin Shah untuk dilantik semula sebagai Menteri Besar Perak ke-13 dan telah mengangkat sumpah jawatan pada 13 Mac 2020 di Istana Iskandariah, Kuala Kangsar, Perak.Perak exco to be appointed next week

Pada 4 Disember 2020, ADUN Pengkalan Baru, Abdul Manap Hashim membawa usul undi percaya terhadap Menteri Besar Perak ke sidang Dewan Negeri Perak. Keputusan diumumkan oleh Yang di-Pertua Dewan Negeri Perak, 48 tidak menyokong Dato' Seri Ahmad Faizal berbanding 10 orang ADUN yang menyokong usul itu manakala ada 1 undi rosak atau berkecuali. Hal ini menyebabkan pemerintahan beliau sebagai Menteri Besar Perak terhenti secara rasmi. Meskipun begitu, beliau diperkenankan menjadi pemangku Menteri Besar sementara jawatan rasmi Menteri Besar masih kosong.

 Kerajaan 
Dalam tahun 2011 hingga 2013, Dato' Seri Ahmad Faizal memulakan kerjaya politiknya sebagai Pegawai Khas kepada Menteri Kesihatan Datuk Seri Liow Tiong Lai. Dari tahun 2013 hingga 2016, Dato' Seri Ahmad Faizal menjadi Pegawai Kanan Khas kepada Menteri Besar Kedah iaitu Dato' Seri Mukhriz bin Tun Dr Mahathir.

Sepuluh tahun kemudian, beliau telah dilantik sebagai Penasihat Khas Perdana Menteri bertaraf Menteri bagi hal ehwal jalinan komuniti, komunikasi masyarakat, dan pembangunan sosio-ekonomi oleh Perdana Menteri, Tan Sri Muhyiddin Yassin.Ahmad Faizal Azumu kini Penasihat Perdana Menteri bertaraf Menteri

Jemaah Menteri
Beliau telah dilantik sebagai Menteri Belia dan Sukan Malaysia bagi menggantikan Dato' Sri Reezal Merican Naina Merican oleh Perdana Menteri, Dato' Sri Ismail Sabri Yaakob dalam Dato' Sri Kabinet Ismail Sabri.Ahmad Faizal bukan nama asing dalam arena sukan

Parti politik

UMNO
Dalam tahun 2016, Ahmad Faizal menjadi Ketua Pemuda UMNO Bahagian Ipoh Barat. 
Pakatan Harapan

Selepas keluar dari UMNO, Ahmad Faizal menjadi Pengerusi Pakatan Harapan dan juga Ketua Badan Pimpinan Negeri Parti Pribumi Bersatu Malaysia bagi negeri Perak dalam tahun 2017.

BERSATU
Beliau telah memenangi kerusi Timbalan Presiden pada Pemilihan Agung Tahunan BERSATU 2020.Tan Sri Muhyiddin kekal Presiden BERSATU

 Keputusan pilihan raya 

Dalam PRU-14, Ahmad Faizal menang DUN Chenderiang mengalahkan calon BN, Choong Shin Heng dan calon PAS, Nordin Hassan dengan majoriti 39 undi.

Di peringkat Parlimen pula, Ahmad Faizal menang di kawasan Parlimen Tambun menewaskan calon BN, Ahmad Husni Hanadzlah dan calon PAS, Ibrahim Zakaria dengan majoriti 5,320 undi.

 Dewan Rakyat Malaysia 

+ Dewan Rakyat Malaysia: P63 , TahunKerajaanUndianPeratusanPembangkangUndianPeratusanJumlahMajoritiKeluar mengundi2018Ahmad Faizal Azumu (PPBM)38,66144.46%Ahmad Husni Hanadzlah (UMNO)33,34138.35%88,920	5,320	82.51%Muhd Zulkifli Mohd Zakaria (PAS)14,94817.19%

 Dewan Negeri Perak 

+ Dewan Negeri Perak: N47 , P72 Tapah Peratusan berdasarkan jumlah keluar mengundi. Peratusan berdasarkan jumlah keluar mengundi.  TahunKerajaanUndianPeratusanPembangkangUndianPeratusanJumlahMajoritiKeluar mengundi2018Ahmad Faizal Azumu (PPBM)7,66233.90%7,62333.70%17,441 3977.20%Nordin Hassan (PAS)1,7357.70%

Anugerah
  :
 60px Darjah Seri Paduka Mahkota Perak (SPMP) – Dato' Seri (2018)MB Perak ketuai senarai penerima darjah
 60px Ahli Mahkota Perak (AMP)

 Rujukan 

 Pautan luar 
 Biodata YAB Menteri Besar Perak 






Kategori:Orang dari Perak
Kategori:Muslim Malaysia
Kategori:Menteri Besar Perak
Kategori:Anggota Parti Pribumi Bersatu Malaysia
Kategori:Bekas anggota Pertubuhan Kebangsaan Melayu Bersatu
Kategori:Menteri Belia dan Sukan Malaysia
Kategori:Anak ahli politik Malaysia
Kategori:Penyokong Kerajaan Muhyiddin Yassin
Kategori:Kekal menyokong Kerajaan Muhyiddin Yassin pertama
Kategori:Menteri Kerajaan Malaysia
Perak
Kategori:Peserta Flotila Kebebasan Gaza
Kategori:Ahli Dewan Negeri Perak ke-14
Kategori:Ahli Dewan Rakyat, Parlimen Malaysia ke-14
Kategori:Naib Presiden BERSATU
Kategori:Timbalan Presiden BERSATU